**บทคัดย่อ**

หัวข้อรายงานการวิจัย : แนวทางการจัดทำแผนที่เพื่อลดความเสี่ยงในการเกิดอุบัติเหตุของ  
นักปั่นจักรยานบนอุทยานแห่งชาติเขาใหญ่

ชื่อผู้วิจัย : อาจารย์ ดร.ทัศนาวลัย อุฑารสกุล

ปีที่ทำการวิจัย : 2560

…………………………………………………………

งานวิจัยเรื่องแนวทางการจัดทำแผนที่เพื่อลดความเสี่ยงในการเกิดอุบัติเหตุของนักปั่นจักรยานสมัครเล่นบนอุทยานแห่งชาติเขาใหญ่มีวัตถุประสงค์เพื่อ (1) วิเคราะห์ปัจจัยการเกิดอุบัติเหตุนักขี่จักรยานบนอุทยานแห่งชาติเขาใหญ่ (2) จัดทำแผนที่จุดเสี่ยงการเกิดอุบัติเหตุของนักขี่จักรยาน และ (3) จัดทำแนวทางการลดความเสี่ยงของนักปั่นจักรยาน เครื่องมือที่ใช้ในการวิจัยประกอบด้วยแบบสอบถามจำนวน 85 ชุด และแบบสัมภาษณ์ผู้ที่เกี่ยวข้อง เพื่อดำเนินการวิเคราะห์ข้อมูลทางสถิติ ผลการศึกษาพบว่า กลุ่มตัวอย่างส่วนใหญ่เป็นเพศชายมีจำนวน 64 คน คิดเป็นร้อยละ 76.2 ประเภทของจักรยานส่วนใหญ่เป็นจักรยานเสือภูเขามีจำนวน 37 คัน คิดเป็นร้อยละ 44 นักขี่จักรยานสมัครเล่นมีจำนวน 60 คน คิดเป็นร้อยละ 71.4 ส่วนใหญ่ไม่เคยประสบอุบัติเหตุจากการขี่จักรยานบนอุทยานแห่งชาติเขาใหญ่ในช่วงเส้นทางจากด่านปราจีนบุรีถึงที่ทำการอุทยานแห่งชาติเขาใหญ่ จำนวน 75 คน คิดเป็นร้อยละ 89.3 ส่วนผลการศึกษาระดับความคิดเห็นของนักขี่จักรยานสมัครเล่นในด้านปัจจัยที่มีผลต่อความเสี่ยงในการเกิดอุบัติเหตุพบว่า ปัจจัยที่มีผลมากที่สุด คือสภาพเส้นทางโค้งลงเขาอยู่ในระดับเสี่ยงมาก (X‾=3.88, S.D = 0.93) รองลงมาได้แก่เส้นทางลาดชันอยู่ในระดับเสี่ยงมาก (X‾=3.69, S.D. = 0.98) และเส้นทางขึ้นเขาอยู่ในระดับเสี่ยงมาก (X‾=3.63, S.D. = 1.01) ตามลำดับ สำหรับระดับความพึงพอใจของนักขี่จักรยานต่อสิ่งอำนวยความสะดวกในพื้นที่อุทยานแห่งชาติเขาใหญ่ พบว่าสัญลักษณ์บนพื้นผิวถนนชัดเจนโดยมีความพึงพอใจระดับดีมาก (X‾=3.61, S.D. = 1) รองลงมาคือพื้นผิวถนนเหมาะแก่การขี่จักรยาน มีความพึงพอใจระดับดีมาก (X‾=3.54 ,S.D. =1.05) และป้ายเตือนอันตรายมีเพียงพอ (X‾=3.31,S.D. =0.91) สำหรับความพึงพอใจในด้านขนาดความกว้างของเลนจักรยานมีความเหมาะสม (X‾=2.77, S.D. =1.11) ซึ่งนักขี่จักรยานมีความพึงพอใจในระดับน้อยที่สุด ส่วนปัจจัยที่มีผลต่อการเกิดอุบัติเหตุประกอบด้วย สภาพเส้นทางซึ่งบริเวณที่มีความเสี่ยงสูงจะเป็นเส้นทางโค้งลงเขา ลาดชัด และมีไหล่ทางแคบ ประสบการณ์ของนักขี่จักรยาน ความประมาท เส้นทางที่มักเกิดอุบัติเหตุบ่อยจะเป็นช่วงเส้นทางสายหลักด่านเนินหอม (ปราจีนบุรี) และเส้นทางผาเดียวดาย ศาลเจ้าพ่อเขาเขียว ส่วนการจัดทำแผนที่จุดเสี่ยงการเกิดอุบัติเหตุของนักขี่จักรยานพบว่า บริเวณที่มีความเสี่ยงสูง ได้แก่ แอ่งกระทะและโค้งหักศอกเส้นทางลงปราจีนบุรี

**คำสำคัญ**: แผนที่จุดเสี่ยง, นักขี่จักรยาน, นักปั่นจักรยาน, อุทยานแห่งชาติเขาใหญ่

**Abstract**

**Research Title** :ACCIDENTAL RISK FACTORS OF CYCLISTS IN KHAO YAI NATIONAL PARK

**Author** : Dr.Tatsanawalai Utarasakul

**Year** : 2017

……………………………………………………………………………

This research aimed to evaluate accidental risk factors of cyclists in Khao Yai National Park. Objectives of this study were to analyzed accidental risk factor and to created accidental risk map for cyclists. Eighty five questionnaire, stakeholders, in-depth interviewed, and cumulative cyclist accidental statistics of Khao Yai National Park were investigated in this study during December 2016. The results found that majority 76.2% of the samples were male. 44% of sample group were using mountain bicycles, and 71.4% were amateur cyclists. 89.3% never experienced cycling accidents on the route between Prachin Buri to Khao Yai National Park headquarters. The results of the cyclists' opinion on factors affecting the risk of accidents found that the most effective factor was the curvature route downhill (= 3.88, S.D = 0.93), the second factor was high slope in a high risky level ( = 3.69, S.D. = 0.98), the third factor was climbing up route which was also in a high risky level ( = 3.63, S.D. = 1.01). Cyclist's satisfaction level with facilities in Khao Yai National Park was found that the sign on the road surface was clear ( = 3.61, S.D. = 1). Secondly, the road surface was suitable for cycling ( = 3.54, S.D = 1.05). Thirdly, sufficient sign/ label ( = 3.31, S.D. = 0.91). While, the width of bike lane was the lowest satisfactory level ( = 2.77, S.D. = 1.11). Consequently, cyclists suggested that Khao Yai National Park should increase the bike lane’s width as much as 1.5 meters in order to reduce accidental risk for cyclist if possible. Suggestions to reduce accidental rate were relate with some mitigations such as: at sharp curve downhill, should set up sign or enlarge the width of the road to reduce future accidental rate. Car speed limit in KYNP should be enforcement. KYNP must develop safety guide for cyclists and add sign especially at curve downhill.

**Keywords**: Risk map, Cyclist, Khao Yai National Park